ลือ! NPP ซื้อกิจการ A&W รุกขยายสาขาเพิ่มเป็นเท่าตัว!
NPP เข้าซื้อกิจการร้านอาหารจานด่วน "A&W" เตรียมปรับเมนูใหม่ ตั้งเป้าขยายสาขาเพิ่มเป็นเท่าตัว หวังทำรายได้กว่า 2 พันลบ. ในปีหน้า
29 ก.ย. 2558

ผู้สื่อข่าวรายงานว่า แหล่งข่าวรายหนึ่งระบุว่า บริษัทนิปปอนแพ็ค (ประเทศไทย) จำกัด มหาชน หรือ NPP ผู้ผลิตและจำหน่ายบรรจุภัณฑ์พลาสติกประเภทอ่อนตัว เพื่อใช้สำหรับบรรจุสินค้าอุปโภคและบริโภคประเภทต่างๆ และผลิตขวดพีอีทีเพื่อใช้สำหรับบรรจุน้ำดื่มและน้ำมันพืช ได้ทำการเข้าซื้อกิจการร้านอาหารจานด่วน A&amp;W โดยคาดว่าทาง NPP จะทำการเปลี่ยนแปลงเมนูอาหารเพื่อให้ตอบโจทย์คนรุ่นใหม่ อีกทั้งมีเป้าหมายจะขยายสาขาเพิ่มขึ้นเป็นเท่าตัว พร้อมทั้งตั้งเป้าทำรายได้ในปีหน้ากว่า 2,000 ล้านบาท
อนึ่ง A&amp;W เป็นธุรกิจร้านอาหารจานด่วนถือลิขสิทธิ์โดยชาวมาเลเซีย ซึ่งมีสาขาหลายประเทศทั่วโลก มียอดขาย 1,000 ล้านบาทต่อปี โดยปัจจุบันมีสาขาในประเทศไทยกว่า 60 สาขา ทั้งภายในห้างสรรพสินค้า ,ปั๊มน้ำมัน  และแบบ standalone ทั้งนี้บริษัทตั้งเป้าขยายสาขาให้ครบ 100 สาขาในปี 58
 
ขณะที่ราคาหุ้น NPP ณ เวลา 15.06 น. ราคาอยู่ที่ 2.12 บาท ปรับตัวขึ้น 0.08 บาท หรือ 3.92% สูงสุดที่ 2.12 บาท ต่ำสุดที่ 2 บาท มูลค่าซื้อขายที่ 8.44 ล้านบาท